**8. b**

Dragi učenci,

delo na daljavo se – hočešnočeš – nadaljuje. Če se vam kdaj zdi preveč dela, si izračunajte, koliko čas porabite za slovenščino (pri pouku ter z nalogami vred) na teden. Potem verjetno ni tako hudo … Kot spremljam vaše delo (kar mi pošljete), ste eni bolj in drugi (malo) manj pridni; kot vedno. Ker ni ocenjevanja, je za vas pomembno, da se samoocenjujete – kar pomeni, da po določeni snovi, ko pregledate rešitve, ocenite, kako ste zadovoljni s svojim delom (zelo dobro dobro v redu še kar površno ponovno moram pogledati navodila). To lahko zapišete kar na konec snovi v DZ ali v zvezek.

Za delo vnaprej veljajo enaka pravila/navodila kot doslej. Sporočite mi le, ali vam je bolj všeč, da dam rešitve čisto na konec ali jih imate raje kar med navodili. Mogoče tudi to, kako imate raje shranjena navodila: v Wordu ali PDF. Bom upoštevala vašo željo.

NAVODILA ZA DELO

* Če morete, si oglejte posnetek: <https://youtu.be/DV60I-WtRtE> ter odgovorite na nalogi 2 in 3 na straneh 88 in 89.

Če možnosti ogleda nimate, si rešitve prepišite.

*2. naloga: a Pogovarjata se o  konferenci o podnebnih razmerah.*

* vzrokih za ohlajevanje oceanov.*

* posledicah ohlajevanja oceanov.*

* posledicah izginjanja zalivskega toka.*

*b-naloga: Novinarka je za pogovor izbrala to temo, ker se je pred kratkim končala konferenca o podnebnih spremembah/ker se v (zadnjem času) spreminja podnebje/ker so v zadnjem času pogoste katastrofe/toče. Prav tega gosta je povabila, ker je sodeloval na konferenci o podnebnih razmerah/ker je strokovnjak za izbrano temo in ve marsikaj o spremembah podnebja. Gosta je povabila, da bi ji pojasnil, ali se bo Evropa res ohladila/zakaj se bo Evropa kljub segrevanju ozračja ohladila.*

*Prvi dve vprašanji sta vezani na vprašalnico zakaj torej gre za vzročna odvisnika – odgovor se začne s ker; tretje vprašanje se navezuje na vprašalnico s katerim namenom, torej gre za namerni odvisnik – odgovor se začenja z veznikom zato.*

*3. naloga: 3 5 4 1 2; b seveda odpade.*

* V zvezek na neumetnostno stran si napišite:

PRILASTKOV ODVISNIK glej DZ str. 90–96

je odvisnik, ki natančneje določa predmet/osebek/prislovno določilo glavnega stavka. Po njem se vprašamo kateri (včasih kakšen, čigav) in z besedo, na katero se nanaša. Vedno stoji za tistim stavčnim členom, ki ga natančneje določa.

Do vrha stolpa vodijo strme stopnice.

………..

Do vrha stolpa vodijo stopnice, ki so strme. (Glavni stavek podvijugajte.)

…………….

Nato se v DZ lotimo 6 naloge na strani 92. Če preštejete glagole, ugotovite, da sta v obeh povedih dva stavka; le da je pri drugem primeru en stavek razdeljen na dva dela (kot npr. pri matematiki – *Zaradi ledenikov + v oceane priteka veliko mrzle vode*); vmes pa imate celoten odvisni stavek *ki se talijo*. Da ločimo razdeljeni glavni stavek od odvisnega, potrebujemo dve vejici. (To napišete pri a, drugega vam ni treba.) Pri 6. b je odgovor da. Ostalo pustite. Pri c naredite križ in preberite rešitvi. Pri č je pravilen odgovor c.

Ko si preberete o prilastkovem odvisniku, rešite 7. nalogo (pri 7. b podvijugajte glavne stavke, podpikajte prilastkove odvisnike, obkrožite veznik), 8. b (prepis ni potreben – vstavite veznik in vejico ter popravite veliko začetnico), 9., 10. (glavni stavek podvijugajte; obkrožite veznike) ter 11. nalogo. Svojo uspešnost preverite s pomočjo rešitev in se samoocenite. Če ste natančno sledili navodilom, verjamem, da ste bili uspešni!

*Rešitve*

***7. naloga: a*** *v kateri voda izgine s površja. med površjem in jamo v spodnji zemeljski plasti. ki je nastala na kraških tleh.*

***b-naloga****: Povedi s prilastkovim odvisnikom (v kvadratku)****:***

*Ponor je večja odprtina (jama) v kraškem površju, v katero izginja reka ali potok. Te kraške oblike so prava vrata med površjem in kraškimi jamami, ki ležijo nekje v spodnjih zemeljskih plasteh. Ponor nastane zaradi spremembe v sestavi tal. Voda, ki je pred tem drsela po neprepustnem terenu (skali ali prsti), se skozi prepustno plast »precedi« v podzemlje. S seboj pa s površine odnaša pesek in razne usedline, ki lahko prepustno plast širijo in poglabljajo. Ponori so posebej pomembni, ker urejajo dotok vode v podzemlje.*

*NE NE DA NE*

***8. naloga: b***

*Ljudje so izkrčili pobočja hribovij, ki so bila nekoč porasla z gozdovi.*

*To so še danes odmaknjeni kraji, do katerih vodijo gorske ceste in kolovozi.*

*Gorsko kolo je vozilo, s katerim lahko brez težav potujemo po teh območjih.*

*Na pot se je najbolje odpraviti s kolesarskim vodnikom, v katerem najdeš opise poti.*

***9. naloga:*** *po stezah, ki doživetje, zaradi katerega kaverne, v katerih*

*steze, po katerih Sočo, ki Kobarida, v katerem*

***10. naloga:*** *Glavni stavki so označeni krepko, veznik rdeče.*

***Najprej smo obiskali kraj****, v katerem se je rodil Oton Župančič.*

***Vas****, v kateri še vedno izdelujejo domače laneno platno,* ***se imenuje Adlešiči****.*

***Reka****, ki se ponaša z laskavim naslovom »najdaljša slovenska riviera«,* ***se imenuje Kolpa.***

***Ogledali smo si središče Bele krajine Metliko****, v kateri je Gasilski muzej dr. Branka Božiča.*

***11. naloga****: ki, ki, ki, v kateri, v katerem, na katerem, ki, katerega*

*(POMNI: KATERI ZAMENJUJE KI LE ZA PREDLOGOM.) – Zapiši si ob rešitve.*

* Preskočimo na str. 107, kjer nas čaka preverjanje o znanju odvisnikov. Samostojno rešite naloge; rešitve so priložene spodaj. Čim vpisujete vprašalnice/določate odvisnike, pomeni, da imate podvijugan glavni stavek in obkrožen veznik. Pri 3. nalogi spremenjenim povedim določite vrsto odvisnikov.
* Za dodatno vajo imate priložen učni list; rešite ga, če želite. Vaja nikomur ne škodi!

Nekaj pomoči: Oglejte si razpredelnico odvisnikov na koncu DZ, ta vam je lahko v pomoč; toda ne pri vezniških besedah, saj se isti vezniki lahko pojavljajo pri več vrstah odvisnikov. Torej: brez vprašalnic ne bo šlo.

*V upanju, da boste delo v svoje zadovoljstvo kar najbolje rešili, vas lepo po****zdrav****ljam, vaša ga. Mojca*

UČNI LIST ODVISNIKI

***1. Preberi besedilo.***

V Amsterdamu se bosta v soboto v šeststo let stari cerkvi vzela nizozemski prestolonaslednik Willem-Alexander in njegova izvoljenka Maxima Zorreguieta. Mesto je že vajeno, da kraljevske zakonske zveze spremlja negodovanje. Ker je nevestin oče na Nizozemskem nezaželen, ga na poroki ne bo. Čeprav je mladi Argentinki hudo, se bo morala s tem sprijazniti. Pogovorno pravičnim Nizozemcem se ne zdi prav, da bi hči plačevala za očetove grehe. Dobila je nizozemsko državljanstvo in podporo Nizozemcev, ne da bi ji delali težave.

Nevesta je študirala ekonomijo v Bostonu in pustila službo v Bruslju. Ko je v Španiji spoznala princa, se je posvetila učenju nizozemščine. Da bi se pripravila na svoje novo poslanstvo, se je začela učiti tudi nizozemsko zgodovino in pravo. Princ, ki je študiral zgodovino v Leidnu, se zanima za gospodarstvo in šport. Če se z Maximo ne bi smel poročiti, bi se odpovedal prestolu. Mladoporočenca se bosta civilno poročila tam, kjer je bila nekdanja amsterdamska borza. Že dolga leta se nobena nizozemska kronana glava ni poročila s svojim rojakom. *(G. B., povzeto po Jani)*

***2. V besedilu podčrtaj po en primer za vsako vrsto odvisnika. (Označi tudi glavni stavek, veznik.)***

***3. Dopolni glavni stavek s časovnim, krajevnim, načinovnim, vzročnim, namernim, dopustnim, pogojnim in osebkovim odvisnikom.***

Poročil se bo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***4. Vprašaj se po odvisnikih in jih določi. Nato jih spremeni v ustrezne stavčne člene. (Napiši celotno poved.)***

Žanjice so žele, dokler se ni zmračilo.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Skrbelo me je, ali pride.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kar je ostalo, je tvoje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V sobo je vstopil, čeprav ne bi smel.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prišel sem, da bi vam pomagal.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pišeš, kot bi kure tacale po zvezku.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zanima me, koliko stane ta obleka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***5. Krepko natisnjene stavčne člene natančno določi. Nato jih spremeni v ustrezni odvisnik. (Določi tudi tega.)***

Urško je zanimal **zmagovalec tekme.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Slišali smo **za tvojo nesrečo pri smučanju.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

S prijateljem sva se dogovorila **o zamenjavi znamk.** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Med jedjo** ne mahaj z rokami.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Soseda je odšla **kar brez pozdrava**.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Na križišču** je nastala velika zmeda.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Zaradi poledenele ceste** je avto zaneslo v prepad.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

USTNO ODGOVORI: ***Je sestavek umetnostno ali neumetnostno besedilo? Utemelji. Kdo je sporočevalec besedila Kdo je naslovnik besedila?***

*Rešitve Vaja dela mojstra, str. 107 in108.*

***1. naloga:***

*Pril. odv.: Uspešno smo zaključili tečaj, ki smo ga opravili iz angleščine.*

*Vzr. odv.: Ker je začelo močno deževati, smo s prijatelji stekli proti kozolcu./S prijatelji smo stekli proti kozolcu, ker je začelo močno deževati.*

*Nam. odv.: Sorodniki so odpotovali v Afriko, da bi spoznati življenje domorodcev./Da bi sorodniki spoznali življenje domorodcev, so odpotovali v Afriko.*

*Pril. odv.:Po kosilu smo pojedli še čokoladne piškote, ki jih je spekla babica.*

*Pog. odv.:Starši me bodo včlanili v košarkarski klub, če se bom dobro učil./Če se bom dobro učil,*

*me bodo starši včlanili v košarkarski klub.*

*Dop. odv.: Čeprav/Četudi/Kljub temu da so bili pohodniki utrujeni in premraženi, so prišli cilja./Pohodniki so prišli do cilja čeprav/četudi/kljub temu da so bili utrujeni in premraženi.*

*Pril. odv.:Ustavili smo se pri hiši, pred katero je čakalo že veliko obiskovalcev.*

***2. naloga:***

*Na katero vprašanje? Kateri moški? Katera vrata? Kateri učenci?*

*Katero streho? Da. Vsi odvisniki so prilastkovi.*

*b-naloga: Anže je odgovoril na očetova vprašanja. Moški s košatimi brki je pred blokom skoraj prestrašil majhne otroke. Oče je moral kuhinjska vrata zaradi škripanja namazati. Najprej so oddali svojo seminarsko nalogo nadarjeni učenci. Streho iz lesa/Leseno streho je bilo potrebno dobro zaščititi.*

***3. naloga:***

*Čeprav Lea ni poznala not, je zapela pesem zares čudovito. dop. odv.*

*Najmlajši otroci so odšli v mesto, da si bodo ogledali pustni sprevod. nam. odv.*

*Vlak, ki je pripeljal iz Ljubljane, je imel zaradi kamenja na progi enourno zamudo. pril. odv.*

*Ko bo maj, načrtujemo za vse člane izlet v Belo krajino. čas. odv.*

*Zaradi alergije ni smel jesti sladoleda, ki je narejen iz jagod/ki ima okus jagod. pril. odv.*

***4. naloga:***

*7 Oče bo jutri opral svoj avto, 7 če bo lepo vreme.*

*3 Sosedov Miha je začel obiskovati vrtec, 3 ko je bil star štiri leta.*

*9 Tina je imela pred nastopom tremo, 9 čeprav se je nanj dobro pripravila.*

*1 Obljubljeno nam je bilo, 1 da se bomo v hišo lahko vselili spomladi.*

*8 Plesalci so morali pohiteti, 8 da ne bi zamudili nastopa.*

*2 Sara so novinarji spraševali, 2 ali bo nadaljevala s tekom na smučeh.*

*4 Novakovi se bodo preselili tja, 4 kjer so otroci preživeli svoje otroštvo.*

*5 Delavec je pri babici odpravil težave z odtokom, 5 kot so mu naročili v podjetju.*

*10 Teta je dobrim ljudem oddala svojo mačko, 10 ker ni mogla več skrbeti zanjo.*

*6 Rada berem zgodbe 6 ki imajo srečen konec.*

*a, b-naloga:*

*Sosedov Miha je začel obiskovati vrtec, ko je bil star štiri leta.*

*Vprašalnica + pov. gl. st.: Kdaj je začel obiskovati? časovni odv.*

*Tina je imela pred nastopom tremo, čeprav se je nanj dobro pripravila.*

*Vprašalnica + pov. gl. st.: Kljub čemu je imela? dopustni odv.*

*Obljubljeno nam je bilo, da se bomo v hišo lahko vselili spomladi.*

*Vprašalnica + pov. gl. st.: Kdo ali kaj je bilo obljubljeno? osebkov odv.*

*Plesalci so morali pohiteti, da ne bi zamudili nastopa.*

*Vprašalnica + pov. gl. st.: Čemu/S katerim namenom so morali pohiteti? namerni odv.*

*Sara so novinarji spraševali, ali bo nadaljevala s tekom na smučeh.*

*Vprašalnica + pov. gl. st.: Koga ali kaj so spraševali? predmetni odv.*

*Novakovi se bodo preselili tja, kjer so otroci preživeli svoje otroštvo.*

*Vprašalnica + pov. gl. st.: Kam se bodo preselili? krajevni odv.*

*Delavec je pri babici odpravil težave z odtokom, kot so mu naročili v podjetju.*

*Vprašalnica + pov. gl. st.: Kako je odpravil? načinovni odv.*

*Teta je dobrim ljudem oddala svojo mačko, ker ni mogla več skrbeti zanjo.*

*Vprašalnica + pov. gl. st.: Zakaj je oddala? vzročni odv.*

*Rada berem zgodbe, ki imajo srečen konec.*

*Vprašalnica + pov. gl. st.: Katere zgodbe? prilastkov odv.*

***5. naloga:***

*Tea je Maji povedala novico ne, da bi se zavedala posledic svojega govorjenja. NE*

*Veznik ne da je dvobesedni, zato mora vejica stati pred besedico ne – vejica vedno stoji pred prvo besedo večbesednega veznika.*

*Medtem ko je poslušal glasbo, je pisal tudi svoj referat. DA*

*Vejica je pravilno postavljena, saj loči glavni in odvisni stavek. (glej tudi zgoraj)*

*Mitja je zamudil vlak, kljub temu, da je odšel pravočasno od doma. NE*

*Veznik kljub temu da je večbesedni, zato mora vejica stati pred besedico kljub, medtem ko je pred besedico da ne smemo zapisati.*

*Mama je prstan, ki je bil zlat odnesla očistit k zlatarju. NE*

*Manjka vejica za besedo zlat, saj je odvisnik vrinjeni stavek med dvema deloma glavnega stavke.*